

**A Tatai Sporthorgász és Környezetvédő Egyesület,**

**Tata Város Önkormányzata, az Aranyponty Halászati Zrt. és a Tatai Öreg-tó Halászati Kft. a hagyományokat követve, együttesen rendezi meg az**

**V. VALASEK FERENC Emlékversenyt**

 **2022. augusztus 07-én (vasárnap) a Tatai Cseke-tavon.**

1. **A nevezési díj 5.000.-Ft/fő. A horgászversenyre legfeljebb 42 fő nevezését tudjuk elfogadni.**
2. **A versenyre egyesületi tagságtól függetlenül, bármely sporttársunk nevezhet.**
3. **A nevezés alapfeltétele az Állami Horgászengedély és Fogási Napló (ÁHJ) megléte!**
4. **A versenyen kizárólag előzetesen benevezett, ifjúsági és felnőtt korú horgász indulhat.**
5. **Nem nevezhet olyan személy, akinek a verseny idején, érvényben lévő eltiltása van!**
6. **A rendezvényen étel, ital felszolgálás nem lesz, arról mindenki önállóan gondoskodjon!**
7. **A verseny lebonyolításának (tervezett) rendje:**
* **06.30-06.45** megnyitó, eligazítás, szabályok ismertetése, horgászhelyek sorsolása,
* **06.45-07.45** horgászhelyek elfoglalása, szerelés,
* **07.45-08.00** vízmélység mérés, etetés, (hangjelzésre),
* **08.00-14.00** horgászverseny, (hangjelzésre),
* **14.00-14.30** mérlegelés, elért eredmények összegzése, helyezési sorrend kialakítása,
* **14.45-15.00** ünnepélyes eredményhirdetés,
* **15.30-15.45** a Valasek Ferenc emléktábla megkoszorúzása az Öreg-tó partján.
1. **A versenyre a** [**https://www.fcms.hu/hu/jelentkezes/765244**](https://www.fcms.hu/hu/jelentkezes/765244) **linken a horgász nevének, Fogási Napló (ÁHJ) számának és telefonos elérhetőségének megadásával lehet.**

**A nevezési díjak befizetésének rendje, módozatai;**

**a.) banki átutalással az Egyesület OTP számlájára: 117 400 472 000 6668, (elsődleges)**

**b.) a horgászháznál lévő tablóba kihelyezett „Készpénz-átutalási megbízás” (sárga csekk) igénybevételével. Mindkét esetben kérem a „Megjegyzés” rovatba beírni a jelentkező nevét, és a „VALASEK” megjegyzést! A csekkes befizetés tényéről, kérem értesítsenek a 30/115 8286 telefonszámon! A postai / banki befizetést igazoló feladóvevényt a versenyre hozzák magukkal! Amennyiben az első 42 fő valamelyikétől a nevezés lezártáig nem érkezik meg a nevezési díj, vagy annak befizetéséről szóló értesítés, akkor a tartalékban lévő nevező automatikusan egyel előbbre lép a nevezési listán. Résztvevők névjegyzékének véglegesítése és a nevezés lezárása; 08.05-én 12.00-kor.**

1. **A starthelyek elosztását az FCMS program, gépi sorsolással önállóan biztosítja. A sorsolás eredményének módosítására lehetőség nincs! A leszúrt táblákkal kijelölt versenypályát átrendezni, (starthelyeket) megváltoztatni TILOS!**
2. **A halfogó versenyen (halfajtól függetlenül) minden kifogott hal minden grammja 1 pontot ér. Pontegyenlőség esetén a darabszámra több halat fogó versenyző élvez előnyt.**
3. **A verseny során bármely horgászmódszer alkalmazása megengedett (free-style). A csalira és etetőanyagra vonatkozó mennyiségi és fajta (típus) korlátozás nincs, azonban bojlival etetni nem szabad! Alapozó és fenntartó etetéshez kizárólag bordás etetőkosár használható!**
4. **Minden versenyző egyidejűleg, egy db. horgászkészséggel a szereléken egy db. egyágú horoggal, a vízpartról horgászhat. Ebbe az etetésre használt bot is beleértendő. A pontymatrac használata kötelező a fertőtlenítő spray használata elvárás!**
5. **Az Edzőtábori kövezett partszakasz utolsó állásából és a vasút felőli szigetről (szélső állások) a két állást összekötő képzeletbeli egyenestől a nádfal irányába „kidobni” Tilos!**
6. **A halak kímélése érdekében keretes haltartó szák (legalább 3 m hosszú) használata kötelező! Mérlegelésig a halat ebben kell tárolni! Mérlegelés a verseny során folyamatosan, vagy a horgász kérésére („MÉRLEG”) a horgászhelyeken történik.**
7. **Az 5 kg feletti nemes hal kifogását mielőbb jelezni kell a szektorbírónak mérlegelőnek! A kb. 15 kg hal beszákolását, ugyancsak jelezni kell a mérlegelőknek! Egy db. keretes haltartó szákban, egyidejűleg legfeljebb 20 kg hal lehet! A mérlegelő a limit feletti mennyiséget figyelmen kívül hagyja! A kisebb, egyben mérlegelt halak darabszámát is rögzíteni kell a mérleglapon / FCMS rendszerben!**
8. **Mérlegeléshez a horgász veszi ki a haltartójából a halat és ő teszi azt a kitárázott mérlegelő zsákba. A mérlegelés után a mérlegelő személy - a környező horgászokat legkevésbé zavarva - helyezi vissza a már mérlegelt halakat a vízbe.**
9. **Mérlegelést követően a szektorbíró (mérlegelő) a zsákmány adatait (mobiltelefonon) az FCMS programban rögzíti. A mérlegelés eredményét a versenyző és a mérlegelő (is) aláírja (ellenjegyzi), illetve elektronikusan igazolja.**
10. **A kifogott halat versenyzők között átadni, kicserélni sportszerűtlen és Tilos!**
11. **A verseny lefújása előtt megakasztott hal még beleszámít a mérlegelésbe, amennyiben az 14.15-ig a szákba kerül.**
12. **A horgásztó partja kiemelt természetvédelmi terület. Extrém időjárás esetén erre a célra gyártott napernyő, szélfogó, illetve esőbeálló felállítása - a környezet kímélése mellett - kizárólag a vezetőség egyedi engedélyezése alapján lehetséges!**
13. **A verseny befejezésekor valamennyi versenyző köteles a horgászhelyét az eredeti állapotnak megfelelően helyreállítani, a keletkezett hulladékot a lerakó edényekben elhelyezni. Tüzet rakni, hulladékot elszórni, szemetelni szigorúan TILOS!**
14. **A horgászverseny ideje alatt a versenyre kijelölt partszakaszokon csak a versenyre benevezett indulók horgászhatnak! A szabad partszakaszokon a nem versenyző horgászok számára - a horgászás lehetősége zavartalanul biztosított. (ún. Magas-part)**
15. **A versenyszabályok megsértése, sporthorgászhoz nem méltó viselkedés, botrányt okozó magatartás esetén a vezetőség szankciókat alkalmazhat, súlyosabb esetben a versenyző kizárásáról is dönthet.**
16. **Minden itt fel nem sorolt esetre az** [**Országos Horgászrend 2022.**](https://nyito.mohosz.hu/index.php/horgaszvizeink/65-jegyrendszer/866-orszagos-horgaszrend-2022) **és az** [**Általános Országos Versenyszabályzat**](https://nyito.mohosz.hu/index.php/versenysport/63-versenyszabalyzatok/873-altalanos-orszagos-versenyszabalyzat) **előírásai érvényesek.**
17. **A verseny három szektorának első három helyezettjét díjazzuk. Az összetett eredményt (abszolút I.-II.-III. helyezés) a három szektor első helyezettjei között kialakult pontszám matematikai sorrendje adja. Keresi új gazdáját a Valasek vándorkupa! A legnagyobb halat fogó versenyző teljesítményét külön értékeljük. Együttműködő partnereink értékes díjakat ajánlottak fel a versenyzőink számára. A női és a férfi kategória együtt kerül elbírálásra.**
18. **A nevezési díjak visszafizetésére rendkívül indokolt esetben, egyedi elbírálás után van mód!**
19. **A versenyző nevezésével kijelenti, hogy elfogadja és betartja a verseny ezen szabályzatát.**

Eredményes versenyzést, jó szórakozást,

horgász-szerencsét kívánunk!